

VLADA REPUBLIKE HRVATSKE

Zagreb, 8. travnja 2022.

|  |  |
| --- | --- |
| **Predlagatelji:** | Ministarstvo unutarnjih poslova i Ministarstvo gospodarstva i održivog razvoja |
| **Predmet:** | Prijedlog odluke o upućivanju žurne pomoći Ukrajini u medicinskim kompletima i opremi |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 8. i članka 31. stavka 2. Zakona o Vladi Republike Hrvatske („Narodne novine", br. 150/11., 119/14., 93/16. i 116/18.), a u vezi s člankom 3. stavkom 1. Zakona o strateškim robnim zalihama („Narodne novine", br. 87/02. i 14/14.), Vlada Republike Hrvatske je na sjednici održanoj \_\_\_\_\_\_\_\_ 2022. donijela

**O D L U K U**

**o upućivanju žurne pomoći Ukrajini**

**u medicinskim kompletima i opremi**

**I.**

Odobrava se upućivanje žurne pomoći Ukrajini i to prema:

- Popisu iskazanih potreba koji je uputila Lvivska regionalna organizacija Ukrajinskog društva za zaštitu povijesnih i kulturnih spomenika, ovlaštena od strane Oblasne administracije za zaštitu kulturne baštine, iz raspoloživih zaliha i sredstava Ministarstva kulture i medija i Ministarstva unutarnjih poslova – Ravnateljstva civilne zaštite

- zatraženoj pomoći Izvanrednog i opunomoćenog Veleposlanika Ukrajine, iz strateških robnih zaliha Ministarstva gospodarstva i održivog razvoja – Ravnateljstva za robne zalihe.

**II.**

Žurna pomoć Ukrajini osigurava se iz raspoloživih zaliha i sredstava tijela državne uprave iz točke I. ove Odluke kako slijedi:

* 2.000 kompleta medicinske prve pomoći
* aluminijska kutija (volumen 425 L) – 16 komada
* aluminijska kutija (volumen 157 L) – 16 komada
* vatrogasni aparat P9+ – 100 komada
* zaštitna troslojna “pucketajuća” folija sa zračnim mjehurićima – 4 komada (role)
* kartonska peteroslojna ploča (2060 x 1520 mm) – 50 komada
* kartonska kutija peteroslojna (60 x 40 x 40 cm) – 50 komada
* transportna kutija od peteroslojne valovite ljepenke (70 cm x 40 cm x 40 cm) – 5 pakiranja (x 10 komada)
* Tyvek, mikrovlakna, (152,4 cm x 100 m) – 3 komada (role)
* Avos, poliesterska vuna, ( 1 x 25 m) – 1 komad (rola)
* Avos, poliesterska vuna, (1 x 500 m) - 1 komad (rola)
* Krep, zaštitna ljepljiva traka, širina 36 mm - 20 komada
* Krep, zaštitna ljepljiva traka, širina 50 mm - 15 komada
* Krep, zaštitna ljepljiva traka, širina 24 mm - 15 komada
* Pak papir, natron 90 gr, 100 cm, cca 40kg – 2 komada (role)
* Pak papir, bijeli, 35 gr, cca 33 kg - 1 komad (rola)
* Mobilni uređaj Cat B30 – 2 komada
* Mobilni uređaj Nokia Lumnia 520 – 2 komada
* Mobilni uređaj Samsung Galaxy ACE 4 - 3 komada
* Mobilni uređaj Samsung Galaxy S III MINI – 2 komada
* Mobilni uređaj robusni Cat B 15 Q – 7 komada
* Računalo prijenosno HP 6730S – 9 komada
* Monitor AOC 22P1 – 19 komada
* Monitor i2275 PWQU – 1 komad
* Slušalica sa mikrofonom – 18 komada
* Slušalica sa mikrofonom za DP4801 – 2 komada
* Mobitel Cat B30 S O – 3 komada
* Mobitel Sony Xperia L1 SO – 6 komada
* Mobitel Samsung Galaxy J3 - 1 komad
* Mobitel Samsung Galaxy A3 – 1 komad.

**III.**

Zadužuju se Ministarstvo unutarnjih poslova - Ravnateljstvo civilne zaštite i Ministarstvo gospodarstva i održivog razvoja - Ravnateljstvo za robne zalihe za organizaciju slanja žurne pomoći iz točke II. ove Odluke.

**IV.**

Financijska sredstva potrebna za provedbu ove Odluke osigurana su u Državnom proračunu Republike Hrvatske za 2022. godinu.

Zadužuje se Ministarstvo gospodarstva i održivog razvoja – Ravnateljstvo za robne zalihe da, sukladno Zakonu o strateškim robnim zalihama, nadomjesti popunu Bilance strateških robnih zaliha nabavom medicinskih kompleta.

**V.**

Ova Odluka stupa na snagu danom donošenja.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E NJ E**

S obzirom na kontinuiranu prijetnju od različitih ugroza na pokretnoj i nepokretnoj kulturnoj baštini grada Lvova u Ukrajini, a slijedom online sastanka s Ukrajinskim društvom za zaštitu povijesnih i kulturnih spomenika, ovlaštenim od strane Oblasne administracije za zaštitu kulturne baštine, koji su organizirali hrvatska veleposlanica u Ukrajini Anica Djamić i Ministarstvo kulture i medija 15. ožujka 2022., ukrajinski muzealci su zatražili pomoć oko osiguranja i evakuacije pokretne i nepokretne kulturne baštine. Tražena pomoć iskazana je u Popisu koji čini različite vrste opreme i robe. Ministarstvo unutarnjih poslova, Ravnateljstvo civilne zaštite sukladno iskazanoj potrebi s Popisa objavljenog na zajedničkoj platformi CECIS Europske komisije Mehanizma unije za civilnu zaštitu Europskog centra za koordinaciju i odgovor, nastavlja pružanje međunarodne žurne pomoći.

Također zatražena je pomoć iz strateških robnih zaliha – 2.000 kompleta medicinske prve pomoći preko Izvanrednog i opunomoćenog Veleposlanika Ukrajine zbog ratnog stanja i žrtava koje su posljedica istog.

Kao izraz solidarnosti, Vlada Republike Hrvatske upućuje žurnu pomoć Ukrajini iz raspoloživih zaliha i sredstava Ministarstva gospodarstva i održivog razvoja – Ravnateljstva za robne zalihe, Ministarstva kulture i medija i Ministarstva unutarnjih poslova – Ravnateljstva civilne zaštite i to u obliku opreme navedene u točki II. Odluke. **Ukupna procijenjena vrijednost žurne pomoći iznosi 1.516.800,00 kuna.**

Zadužuju se Ministarstvo unutarnjih poslova - Ravnateljstvo civilne zaštite i Ministarstvo gospodarstva i održivog razvoja - Ravnateljstvo za robne zalihe za organizaciju slanja žurne pomoći iz točke II. ove Odluke te se, sukladno Zakonu o strateškim robnim zalihama, zadužuje Ministarstvo gospodarstva i održivog razvoja – Ravnateljstvo za robne zalihe da nadomjesti popunu Bilance nabavom medicinskih kompleta.